หลังจากช่วยตัวเองผ่านไปประมาณ 10-15 นาทีผมสังเกตว่าปลายอวัยวะเพศ(รอบๆรูปัสวะ) เริ่มบวมแดงแต่ไม่เจ็บหรือปวดนะครับ พอผ่านไป 30 นาทีก็ค่อยๆยุบลงเป็นแบบนี้มา 2 ครั้งแล้วครับเกิดจากอะไรหรอครับ ควรรักษาอย่างไรครับ
สวัสดีค่ะ อาการที่ปลายอวัยวะเพศชายบวมหลังจากช่วยตัวเองนั้น อาจจะเกิดจาก การที่เนื้อเยื่อบริเวณดังกล่าวได้รับบาดเจ็บ ถลอก จากการทำกิจกรรมทางเพศ ซึ่งจากที่กล่าวมาก็เป็นไปได้มาก สาเหตุอื่นๆของการบวมตรงเยื่อบุอวัยวะเพศได้เช่น การที่หนังหุ้มปลายไม่สามารถรูดเปิดออกได้หมด ทำให้ไปรัดบริเวณหัวอวัยวะเพศ เกิดอาการบวม หรือการบวมน้ำจากสาเหตุอื่นๆเช่นโรคตับ โรคไต ที่ทำให้มีน้ำเกินในร่างกายถ้าบวมแล้วหายไปได้เอง ไม่เจ็บ ไม่ปวดอะไรนั้น อาจจะยังไม่ต้องทำอะไรเพิ่มเติม คือน่าจะเป็นสาเหตุที่ไม่อันตราย หรือเป็นการบาดเจ็บเล็กน้อยที่ดีขึ้นไดเอง ให้สังเกตอาการ ถ้าบวม ปวด เจ็บมากขึ้น มีสารคัดหลั่งผิดปกติจากท่อปัสสาวะ ควรไปพบแพทย์เพื่อตรวจเพิ่มเติม และอาจจะระมัดระวังในการทำกิจกรรมทางเพศมากขึ้น ถ้ามีหนังหุ้มปลายที่ไปยึดติดด้วย อาจจะต้องไปขลิบออก และรักษาความสะอาดที่ปลายอวัยวะเพศชายโดยล้างทำความสะอาดให้ดี ไม่ให้เกิดการหมักหมมจนอาจเกิดการติดเชื้อตรงเยื่อบุตามมาได้